கேள்வி: சஞ்சய் யாதவ் - வாழ்க்கை பற்றி நீங்கள் என்ன அறிந்துள்ளீர்கள்?
பதில்: சஞ்சய் யாதவின் தந்தை ராம்சிங் யாதவ், தாயார் மாயாதேவி ஆகியோர் உத்தர பிரதேசம் கோரக்பூர் இருந்து 2000 ஆண்டுகளின் துவக்கத்தில் பிழைப்பு தேடி ஓசூர் பகுதிக்கு வந்தவர்களாவர். ராம்சிங் யாதவ் ஓசூரில் வண்ணம் பூசுபவராகப் பணியாற்றி வருகிறார். இவர்கள் ஓசூர் காமராஜ் குடியிருப்பில் உள்ள வாடகை வீட்டில் வசித்து வருகின்றனர். சஞ்சய் யாதவ் சிறுவயதிலிருந்தே துடுப்பாட்டத்தில் ஆர்வம் உடையவர். சஞ்சய் யாதவ் சென்னை லயோலா கல்லூரி புள்ளியியல் இளம் அறிவியல் பாடத்தில் இரண்டாம் ஆண்டு படித்து வருகிறார்.
கேள்வி: சஞ்சய் யாதவ் - துடுப்பாட்டம் என்பது என்ன?
பதில்: சஞ்சய் யாதவ் இடது கை துடுப்பாட்ட வீரராகவும், இடது கை சுழற்பந்து வீச்சாளராகவும் உள்ளார். 2017 ஆண்டு நடந்த தமிழ்நாடு பிரிமியர் லீக் தொடரில் திருவள்ளூர் வீரன்ஸ் அணிக்காக பங்கேற்றார். இதில், திருவள்ளூர் வீரன்ஸ் அணியில் இடம் பெற்று திண்டுக்கல் அணிக்கு எதிராக சிறப்பான ஆடினார். 2017 ஆண்டு துவக்கத்தில் தமிழ்நாடு 20-20 அணிக்காக விளையாடிய போது கேரள அணிக்கு எதிராக, முக்கியமான கட்டத்தில் சிறப்பாக ஆடி தனது அணியை வெற்றி பெறச் செய்தார். இதன் மூலம் சஞ்சய் யாதவுக்கு ஐ.பி.எல். வாய்ப்பு கிடைத்துள்ளது. 2017 ஆண்டு பெங்களூருவில் நடந்த ஐபிஎல் ஏலத்தில் இறுதி கட்டமாக 351 வீரர்கள் பங்கேற்றனர். இதில் கொல்கத்தா நைட் ரைடர்ஸ் அணிக்கு 10 லட்சம் ரூபாய்க்கு சஞ்சய் யாதவ் ஏலம் எடுக்கப்பட்டுள்ளார்.